Obrint Pas - Uiquipedia

# Obrint Pas

### De Uiquipedia

Grupu al completu

Obrint Pas ye un grupu música, procedente de Valencia. La so música ye un mestu de rock, ska y reggae con melodíes ya instrumentos tradicionales ente los que rescampla la dulzaina. La temática de los sos cancios suel xirar al rodiu de custiones tales como l'independentismu catalán, la xunidá tarritorial y llingüística de los nomaos Países Catalanes y la defensa del so idioma.

## [editar] Componentes

- Xavi Sarrià (guitarra y voz)
- Josep Pitarch (baxu)
- Robert Fernández (guitarra)
- Miquel Ramos (voz y tecláu)
- Marcos Úbeda (trombón)
- Marc Guardiola (bateria)
- Miquel Gironés (voz, percusión y dulzaina)
- Albert Benavent (trompeta)

## [editar] Hestoria

Obrint Pas encadarmóse nel añu 1993, cuando un grupu de collacios estableció contautu nel Institutu Benlliure de Valencia. En 1994, graben la so primer maqueta cola que participaron na fas final del III Tirant de Rock. Demientres los años posteriores, la banda participa en dellos festivales y concursos qu'aiden a afitar la so música.

Obrint Pas nel únicu conciertu que dieron n'Asturies

El primer discu aporta en 1997 col nome de La revolta de l'ànima (compuestu por cinco cancios). Depués, vieno Obrint Pas (2000), el primer discu cola discográfica Propaganda pel Fet. La consolidación del grupu llegó con Terra (2003), un trabayu onde preben suerte con nueos estilos. Darréu grabaron La Flama (2004), col que se proyeutarán a otros países. El so caberu trabayu ye'l discu en direutu En moviment (2005) grabáu nel conciertu que se cellebró en Valencia, con motivu del 25 d'abril n'homenaxe a Ovidi Montllor. Tuvo demientres delles selmanes na lista de los 20 discos más vendíos de tol panorama español.

La única vegada que tovieron n'Asturies foi nel conciertu Asturies nun escaez del añu 2006 dientro del Día de la Mocedá Revolucionario organizáu por Darréu.

## [editar] Discografía

### [editar] Discos

- La revolta de l'ànima - 1997
- Obrint Pas - 2000
- Terra - 2002
- La flama - 2004
- En Moviment - 2005

## [editar] Enllaces esternos

- Páxina oficial del grupu

Retrieved from "http://ast.wikipedia.org../../../o/b/r/Obrint_Pas_6e80.html"

Categoría: Grupos de música

##### Views

- Artículu
- Discusión
- Revisión actual

##### Buscar

##### Otres llingües

- Català
- Deutsch
- English
- Español
- Euskara
- Français